Hyttetur til Studenterhytta 29-31.august!
Velkommen til hyttetur! 
Det har blitt en tradisjon på programmet at vi inviterer alle nye studenter til hyttetur. Dette er en glimrende måte for dere å bli kjent med hverandre og for oss å bli kjent med dere i tillegg til at vi skal få litt faglig input. Målet med turen har altså både en faglig del men aller viktigst en sosial del. Med på turen vil også være noen studenter som allerede har gått en stund på programmet. De vil stå for de sosiale arrangementene på turen og de kan svare dere på spørsmål om hvordan det er å være student på offentlig administrasjon og ledelse. Det er selvfølgelig helt frivillig om man ønsker å være med på hytteturen men det faglige opplegget på torsdagen vil være obligatorisk for alle. De som kun ønsker å være med på dette, evt også middagen etterpå må selv komme seg til studenterhytta innen kl 10.00. Hvis du absolutt ikke har mulighet til å være med så må du ta kontakt med Joakim!
Hva koster det?

Vi vil betale en god del av det turen koster men vi ber om en egenandel på 350 kr per student. For dette får dere overnatting i to døgn og alle måltider inkludert! Transport til og fra hytta må dere betale selv (20 kr hver vei med Oslo Sporveier). De som kun blir med på den obligatoriske delen på torsdag men som ønsker å være med på middagen i etterkant får en egenandel på 100 kr.
Påmelding

Påmelding og betaling av egenandelen skjer via internett. Gå inn på følgende link: https://www.uio.no/pay/shop.ordercreate.action?project=100811
Når du har betalt så er du også påmeldt. Fristen for å melde seg på er søndag 19.august! (for å få betalt via nettløsningen så må du ha enten visakort eller mastercard. Hvis du ikke har dette så ta kontakt med Joakim så skal vi ordne betaling på annet vis).
Program
Onsdag 29.august: 
12.45: Avreise fra Majorstua t-banestasjon. 
17.00: Middag

18.00: Uformelt sosialt program

Torsdag 30.august (obligatorisk deltagelse for alle 10-17)
09.00: Frokost

10.00-11.00: Programleder Harald Baldersheim innleder om studiet

11.00-13.00: Kurs i muntlig presentasjonsteknikk (en stor suksess i fjor!)

13.00-14.00: Lunsj

14.00-17.00 Kurs i muntlig presentasjonsteknikk fortsetter

18.00: Treretters gourmetmiddag i restauranten 
Fredag 31.august
Pakking, vasking og avreise før kl 12.00

Praktisk

· Den første dagen av turen møtes vi på Majorstua t-banestasjon (retning vestover). Vi tar t-bane og buss til Sørkedalen skole og derfra går vi opp til hytta. Det er ca 5 km og tar en times tid i rolig tempo. Lurt å pakke i sekk! Hvis du av helsemessige årsaker ikke kan gå 5 km så er det mulig å få transport inn. Men vi understreker at det må være svært gode grunner til det. Det er full anledning til å reise inn til hytta alene. Kart finnes på http://www.studenterhytta.no/kart.html Hvis du ønsker å kjøre bil til Sørkedalen skole er det offentlig parkeringsplass der. Det er ikke mulig å kjøre helt inn til hytta. Det er også mulig å sykle inn.

· Alle må huske å ta med seg sovepose eller lakenpose! 

· De som evt har allergier det er viktig for oss å vite om i forhold til måltider bes ta kontakt med Joakim innen 19.august.

· Studenterhytta har skjenkebevilling i kaféen og utendørs. De som ønsker det kan også selv medbringe vin og/eller øl. Sprit er ikke tillatt på Studenterhytta.

Håper så mange som mulig har lyst og mulighet til å bli med! Hytteturene har tidligere vært en stor suksess og vi vil gjøre det vi kan for at den skal bli det i år også!

(all info om hytteturen vil også ligge på studiestart siden på programmets hjemmeside: http://www.uio.no/studier/program/offadm/studiestart.xml)

